คือมีเพศสัมพันธ์กับแฟนเมื่อวันที่6-7ธันวาคม(ก่อนหน้าจะมีรู้สึกคัดเต้านมรู้สึกเหมือนเมนส์จะมาอยู่แล้ว)ทานยาคุมฉุกเฉินประมาณวันที่7ธันวาตอน10โมงค่ะ ปกติเมนส์มาไม่ตรงกันสักเดือนเลย เดือนที่แล้วมาวันที่13ค่ะ อยากทราบว่าถ้ากินยาคุมมันจะเลื่อนประจำเดือนไหมคะ แล้วจะตรวจครรภ์ได้ประมาณวันไหน ถ้าตรวจครรภ์ผลตรวจที่ออกมาจะเกี่ยวกับการทานยาคุมรึป่าวคะคะ(ตอนมีเพศสัมพันธ์ใส่ถุงยางป้องกันตลอดค่ะ)
สวัสดีค่ะ หากประจำเดือนมา 13 พ.ย. แล้วได้มีเพศสัมพันธ์วันที่ 6-7 ธ.ค. หากประจำเดือนไม่ค่อยสม่ำเสมอ ก็อาจไม่ใช่ระยะปลอดภัยก็ได้ อย่างไรก็ตาม หากได้ใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อย และไม่จำเป็นต้องทานยาคุมฉุกเฉินไป แต่หากได้ทานไปแล้ว ยาคุมก็อาจมีผลทำให้ประจำเดือนเลื่อนออกไปได้ แต่เลื่อนไปนานกี่วัน ไม่สามารถตอบได้ค่ะส่วนการตรวจหาการตั้งครรภ์นั้น ก็ให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ สำหรับยาคุม ไม่ได้มีผลอะไรต่อการตรวจหาการตั้งครรภ์ค่ะ